
Localitatea Timişoara dispune de un sistem centralizat de alimentare cu apă, canalizare şi epurare a apelor uzate menajere.

Reţelele de alimentare cu apă şi canalizare existente nu acoperă toate zonele construite, situaţie întâlnită şi în cartierul Fratelia pe străzile Cercului, Musicescu şi Steaua.

 Această deficienţă impune realizarea unor reţele de canalizare pe strada Cercului, Musicescu şi Steaua.

Valoarea totală a investiţiei  ,,Extinderi reţele canal Fratelia zona 

Cercului ” este estimată la 732.825 lei (cu TVA), respectiv 200.889 Eur (1 EURO=3,648 lei la data de 19.09.2008).
Având în vedere faptul că finanţarea obiectivului  ,,Extinderi reţele canal Fratelia zona Cercului” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului P 55/2008 întocmit de S.C.  DELTA PROJECT  S.R.L.

